
סימוכין:04151909
תיק: 1.1     
נוהל בנושא ביטוח (השתתפות עצמית) של כלי רכב המיועדים להשכרה והחכרה

בתוקף סמכותי לפי סעיף 19 (7) לצו הפיקוח על מצרכים ושירותים (הסעת סיור, הסעה מיוחדת והשכרת רכב), התשמ"ה – 1985 תבטח חברת ההשכרה את כלי הרכב המיועדים להשכרה בביטוח כמפורט להלן:

קיום ביטוח

שוכר רכב המבקש לא לבטח את כלי הרכב המושכרים על ידו וליטול על עצמו את הסיכונים הכספיים הכרוכים בנזק שיגרם לרכב בתאונה, יחתום על כתב ויתור על ביטוח הרכב.

השתתפות עצמית

1.
חברת השכרה או חברת ביטוח שבה בוטחו כלי הרכב, רשאית במקרה של נזק לרכב המושכר או לרכוש של צד ג', לגבות משוכר הרכב דמי השתתפות עצמית מירביים ובלבד ששוכר הרכב רכש את כל הביטוחים שהוצעו לו בכתב במעמד חתימת חוזה השכירות, והשוכר ויתר עליהם במפורש ובכתב, בהתאם לקבוצת המחיר אליה משתייך הרכב כפי שנקבע בנספח א' בתוספת הראשונה לתקנות התעבורה, התשכ"א-1961 המפורטת ברישיון הרכב נכון למועד פרסומו של נוהל זה קבוצות המחיר הן כדלהלן:
	קבוצת המחיר אליה משתייך הרכב
	סכום ההשתתפות

העצמית מרבי (כולל מע"מ)*

	1-3
	2,000 ש"ח

	4-5
	3,000 ש"ח

	6-7
	4,000 ש"ח


*
קבוצות המחיר הקבועות בתקנות התעבורה מתעדכנות מעת לעת והעדכון מתפרסם ברשומות ומוטמע ברישיון הרכב.

2.
חברת ההשכרה תציין בחוזה ההשכרה את גובה ההשתתפות העצמית. יובהר כי חב' ההשכרה תקבע את סכום ההשתתפות העצמית עפ"י קבוצת המחיר אליה משתייך הרכב בלבד ולא תוכל לשנות את הסכומים המרביים שבטבלה, גם לא בהתייחס לגיל הנהג.


סכום ההשתתפות העצמית יכלול כל הוצאה שהיא בגין נזק שנגרם לרכב המבוטח או צד ג' ובכלל זה שכר טרחת עו"ד, שכר טרחת שמאי, הוצאות טיפול בתביעה, חקירה וכדומה.










בכבוד רב,










אלכס לנגר

העתקים:
-הלשכה המשפטית



-ממונה היסעים ומוניות



-מרכזת היסעים והשכרת רכב



-המפקח על הביטוח



-"ענבל" חברה לביטוח בע"מ



-מנכ"ל הארגון הישראלי להשכרת רכב

